tomron87/hebrew-wikipedia-sentences-corpus huggingface dataset:
בבריטניה ובאיחוד האירופי התקיימו בשנים 2022–2023 התייעצויות ממשלתיות על החרגה או הסדרה של כריית טקסט ונתונים (TDM) לצורכי בינה מלאכותית.
ממשלת בריטניה בחנה קוד התנהגות בתחום "בינה מלאכותית וזכויות יוצרים", אך נכון לאמצע העשור השלישי טרם הוחל ברפורמה מקיפה.
יצירות שנוצרו בידי בינה מלאכותית המפרות זכויות יוצרים
מודלים גנרטיביים יכולים ליצור יצירות המזכירות מאוד יצירות קיימות, או אף לשחזר קטעים שלמים מהנתונים שבהם אומנו.
מצב זה מעורר שאלות לגבי אחריותם של המשתמשים, ספקי השירות ובעלי המודלים.
במקרה של מחוללי תמונות נטען כי המודלים "זוכרים" אלמנטים מסוימים מהמאגר, כך שדי בבקשות מסוימות כדי לקבל יצירה הדומה באופן מהותי לתמונה מוגנת ספציפית.
מחקרים אמפיריים ניסו למדוד את היקף התופעה ולהציע מנגנוני סינון אוטומטיים שיזהו ויתחמו הפרות אפשריות.
נוסף על כך, במקרים שבהם מודל מסייע ביצירת קוד מחשב, עלול להיווצר מצב שבו הקוד המוחזר זהה כמעט לחלוטין לקוד ממאגרי קוד ציבוריים, תוך השמטת הודעות רישוי ותנאי שימוש.
שורה של הליכים משפטיים במדינות שונות מנסה להכריע בסוגיות שהעלה השימוש בבינה מלאכותית גנרטיבית:
בנובמבר 2022 הוגשה תובענה ייצוגית נגד Microsoft, GitHub ו־OpenAI בטענה ש־GitHub Copilot, כלי המבוסס על מודל בינה מלאכותית שנאמן על מאגרי קוד ציבוריים, מפיק לעיתים קטעי קוד הזהים לקוד המוגן ברישוי תוכנה חופשית, מבלי לשמור את תנאי הרישוי המקוריים.
בינואר 2023 שלוש אמניות – Sarah Andersen, Kelly McKernan ו־Karla Ortiz – הגישו תביעה נגד חברות Stability AI, Midjourney ו־DeviantArt בטענה שהחברות אימנו מחוללי תמונה על מיליארדי תמונות מהאינטרנט ללא הסכמה וללא מתן קרדיט או תגמול לאמנים.
חברת Getty Images הגישה תביעה נגד Stability AI בטענה שהחברה השתמשה במאגר התמונות של Getty לאימון מודל יצירת תמונה, תוך הפרת זכויות יוצרים וסימני מסחר.
בנוסף להליכים אלה, במדינות אחרות – ובהן סין ויפן – ניתנו פסיקות הנוגעות הן למעמדן של יצירות שנוצרו באמצעות בינה מלאכותית והן לאחריות ספקי השירות כאשר המערכת משמשת ליצירת חיקויים של יצירות קיימות.
בינה מלאכותית וזכויות יוצרים בישראל
בישראל טרם נחקקה חקיקה ייעודית לבינה מלאכותית, ולכן סוגיות של זכויות יוצרים בבינה מלאכותית נבחנות בעיקר לפי הוראות חוק זכויות יוצרים, תשס"ח–2007, ולפי מסמכי מדיניות שפרסמו משרד המשפטים ומשרדי ממשלה נוספים.
שימוש ביצירות מוגנות לצורך אימון מודלים
בדצמבר 2022 פרסם משרד המשפטים חוות דעת העוסקת בשימוש בתכנים מוגנים בזכויות יוצרים לצורך למידת מכונה.
לפי חוות הדעת, שימוש נרחב ביצירות מוגנות לצורך אימון מודלים של בינה מלאכותית עשוי, ברוב המקרים, להיחשב "שימוש הוגן" לפי סעיף 19 לחוק זכויות יוצרים, ובמקרים מסוימים גם "שימוש אגבי" (סעיף 22) או שימוש החוסה תחת ההסדר של "עותקים ארעיים" (סעיף 26).
בהתאם לכך, אימון מודלים על מאגרי מידע רחבים ומגוונים לא ייחשב בדרך כלל להפרת זכויות יוצרים, כל עוד אין בכך פגיעה בלתי הוגנת בשוק היצירה המקורית.
עם זאת, חוות הדעת מחריגה מאגרי אימון מצומצמים, המבוססים על יצירות של יוצר יחיד או מספר מצומצם של יוצרים, כאשר מטרת האימון היא יצירת יצירות מתחרות באותו שוק.
מקרים אלה עשויים שלא להיחשב "שימוש הוגן" וידרשו קבלת רישיון מבעל הזכויות.
חוות הדעת מתייחסת לתהליך האימון בלבד, ואינה מסדירה את שאלת ההפרה האפשרית מצד התוצרים של המערכות, שנבחנת לפי כללי הדין הכלליים.
מדיניות לאומית בתחום הבינה המלאכותית
בשנים 2021–2023 גיבשה ממשלת ישראל מדיניות לאומית בתחום הבינה המלאכותית, במסגרת החלטות ממשלה ותוכנית לאומית שהובלה בידי משרד החדשנות, המדע והטכנולוגיה, משרד המשפטים ורשות החדשנות.
בדצמבר 2023 אימצה הממשלה מסמך עקרונות מדיניות ורגולציה לבינה מלאכותית ("מדיניות בינה מלאכותית – רגולציה ואתיקה"), המציע גישה של "רגולציה רכה": קביעת עקרונות מנחים לרגולטורים ענפיים, במקום חקיקה מחייבת אחת כוללת.
המסמך מדגיש עקרונות כגון שקיפות, אחריותיות, מניעת אפליה והגנה על זכויות קנייניות, ובהן גם זכויות יוצרים, אך אינו משנה במישרין את דיני הקניין הרוחני הקיימים.
זכויות יוצרים בתוצרים שנוצרו בעזרת בינה מלאכותית
נכון לאמצע העשור השלישי של המאה ה־21 אין בישראל הסדר חקיקתי מפורש המגדיר את מעמדן של יצירות שנוצרו באופן אוטונומי על ידי מערכות בינה מלאכותית.
המחקר האקדמי והפרשנות המקצועית נשענים על העיקרון הבסיסי בחוק זכויות יוצרים שלפיו בעל זכות היוצרים הוא "היוצר" האנושי, ועל כן קיים ספק אם יצירה שאין בה תרומה אנושית מקורית וממשית זכאית להגנה כ"יצירה" לפי החוק.
מאמרי דעה וסקירות משפטיות מציעים, בדרך כלל, להבחין בין תוצרים אוטונומיים של מערכת AI – שלגביהם ייתכן שלא תקום כלל זכות יוצרים – לבין יצירות שבהן מעורבות אנושית משמעותית בשלב התכנון, הבחירה והעריכה של התוצר, שבמקרים מסוימים ניתן לראות בהן תוצר של "מחבר" אנושי הזכאי להגנה.
עד כה לא ניתנה בישראל פסיקה מנחה העוסקת ישירות בשאלת הבעלות בזכויות יוצרים על יצירות שנוצרו באופן אוטונומי באמצעות בינה מלאכותית, והדיון מתפתח בעיקר ברמת המדיניות והספרות המקצועית.
המחלוקת סביב בינה מלאכותית וזכויות יוצרים נוגעת לאיזון בין עידוד חדשנות טכנולוגית לבין הגנה על יוצרי תוכן אנושיים.
מצד אחד נטען כי דרישה נוקשה ל"מחבר אנושי" מותירה חלק גדול מהתוצרים החדשים מחוץ למשטר ההגנה המסורתי, ומעודדת שימוש במנגנוני סוד מסחרי במקום שקיפות.
מצד שני אנשי רוח, אמנים וארגוני יוצרים מזהירים מפני דלדול בסיס ההכנסה של יוצרי תוכן, ומבקשים להבטיח שליטה טובה יותר על השימוש ביצירותיהם לצורכי אימון מודלים ולצורכי יצירה משנית.
במקביל להתדיינויות בבתי המשפט, מתפתחות יוזמות להסדרים חוזיים ורישוי קולקטיבי, וכן הצעות לשינויים חקיקתיים, למשל קביעת זכויות חדשות או חריגים ייעודיים לתוצרי AI.
נכון לאמצע שנות ה־20 של המאה ה־21 טרם התגבשה מסגרת בינלאומית מוסכמת, והמדינות נוקטות גישות שונות ולעיתים אף סותרות זו את זו.
בִּינוּן הַחוּלָה המוכר גם כנון הגליל או נון החולה, שם מדעי: Oxynoemacheilus galilaeus) הוא מין של דג ממשפחת הבינוניים האנדמי לאגם החולה ולאזור פתחת הנחלים אשר הזינו אותו.
תפוצתו העיקרית באגם הייתה באזור הקרקעית ובמים הרדודים בסמוך לחופים, וכן בינות לשורשי עצי הערבה.
המין נצפה לראשונה בשנת 1862 על ידי האסקווייר Th.
Beddome אשר אף שלח דג אחד למוזיאון הבריטי.
שמו המדעי הראשון של המין - Cobitis galilaea, ניתן לו בשנת 1864 ואילו שמו המדעי השני - Nemachilus galilaeus, ניתן לו בשנת 1868. שניהם על ידי הזואולוג, האיכטיולוג וההרפטולוג Albert Günther.
ייחודו של דג בינון החולה בא לידי ביטוי בהיעדר מוחלט של קשקשים, בדומה לדג השפמנון.
אורכו הגיע ל-8 ס"מ והוא כוסה בנקודות חומות, אשר הקנו לו מראה מנומר.
בנוסף לכך הכיל גוונו 4 פסים מוצלבים בקדמת- ומאחורי-סנפיר הגב.
גובהו של הדג היה קצר במידה ניכרת בהשוואה לאורך ראשו ועיניו היו קטנות ובעלות 3 עפעפים.
סנפיר הזנב שלו היה קטום והזכיר בצורתו את זה של דג הסלמון.
שוליו העליונים של סנפיר הגב היו אחידים ומשופעים והוא עצמו היה ממוקם קרוב יותר לקצה ראשו של הדג מאשר לשורש סנפיר זנבו.
אורך כל אחד מסנפירי החזה היה שקול ל-1/2 מהמרחק שבין בסיס סנפיר החזה לבין בסיס סנפיר הגחון.
אורך ראשו הגיע לכדי 1/6 מאורכו הכללי.
בינון החולה נכחד, ככל הנראה, בעת ייבוש אגם החולה בשנות ה-50 של המאה ה-20 והפעם האחרונה בה נצפה באגם הייתה בשנת 1953.
לאורך השנים היו שטענו כי הבחינו בדג בשני אגמים נוספים - הכנרת ומוזאייריב (Muzayrib) שבסוריה, שניהם נמצאים בתחום אגן הניקוז של נהר הירדן (מימי אגם מוזאייריב מתנקזים בסופו של הדבר לירמוך, אשר בתורו נשפך לירדן).
מרבית האיכתיולוגים סברו כי מדובר בטעות בזיהוי, אולם בשנת 2013 אושרה הימצאותו של המין באגם מוזאייריב.
עם זאת, מצויה אוכלוסיית המין באגם זה במגמת ירידה מתמשכת בעקבות צמצום וזיהום שטח האגם, דבר אשר מציב את אוכלוסיית נון הגליל בסכנת הכחדה חמורה.
בִּינית המכונה גם ברבוס (שם מדעי: Barbus; מערבית: بينيت - בָּיְינִית) הוא סוג של דג ממשפחת הקרפיוניים.
ידועים כמה עשרות מינים ובהם ברבוס דובדבן, ברבוס ורוד, ברבוס כרום, ברבוס שני כתמים וברבוס שחמט.
ישנם גם מינים הנפוצים כדגי נוי באקווריומים כגון ברבוס חמשת הפסים.
יש המזהים את אחד ממיני דג הבינית (Barbus grypus) עם דג השיבוטא המוזכר בספרות חז"ל.
בִּינְטוּרוֹנְג (שם מדעי: Arctictis binturong) הוא יונק שוכן עצים ממשפחת הגחניים.
באנגלית הוא מכונה Bear-Cat ("חתול-דוב") למרות שהוא אינו חתול ואינו דוב.
הבינטורונג בעל פרווה חומה-שחורה ומשקל של עד 20 ק"ג.
זנבו משמש כזרוע נוספת המסייעת במעבר בין הענפים וכן משמש כמעצור כאשר הבינטורונג יורד מהעץ וראשו כלפי מטה.
בזמן מנוחה על ענפי העצים הוא נח על בטנו כאשר רגליו שמוטות מצידי הענף אך אוחז אחיזה חזקה מאוד עם הזנב.
טפריו משמשים אותו בטיפוס על עצים ובהליכה יציבה על אזורים גסים ומחוספסים.
כריות רגליו עוזרות לו בריצתו על העצים, אך על הקרקע הוא נע חשוף רגל בדומה לדב.
הבינטורונג אוכל מזון מהחי, כמו ביצים וחרקים, ופירות, כגון אננס, קיווי וענבים.
הבינטורונג מצוי בצמרות העצים ביערות הגשם של בנגלדש, הפיליפינים, בהוטן, מיאנמר, מלזיה, תאילנד, סין, הודו, נפאל ווייטנאם וגם בסומטרה ובורנאו.
בינת ג'בייל היא העיר השנייה בגודלה במחוז א-נבטיה בדרום לבנון (אחרי בירת המחוז, העיר א-נבטיה), מהווה את בירת נפת בינת ג'בייל במחוז א-נבטיה.
העיר ממוקמת על גבעה הצופה על בקעת רמיש ליד הגבול הדרומי של לבנון עם ישראל, בגובה 770 מטר מעל פני הים.
מתגוררים בה כ־30,000 תושבים, שיעים ברובם.
קיימת מחלוקת לגבי מקור שמה: יש הטוענים כי השם ניתן על ידי שבטים תימניים שהתיישבו במקום ונתנו למקום שם המזכיר שמות של ערים תימניות, אחרים טוענים כי שם העיר מלמד על זיקה ליישוב גבל הממוקם כ־42 ק"מ צפונית לביירות.
בשנת 1870 ביקר בבינת ג'בייל המטייל והחוקר הצרפתי ויקטור גרן וכתב: .
ב־1972 כבשה ישראל את בינת ג'בייל במסגרת מבצע "קלחת 4", שנועד להרחיק את מחבלי אש"ף מגבול ישראל.
ב-1978 כבשה ישראל שוב את העיירה במסגרת מבצע ליטני, ומאז ועד מאי 2000 הייתה העיירה בשליטת צבא דרום לבנון (צד"ל), ובה שכנו מפקדות החטיבה המערבית ביחידת הקישור ללבנון והחטיבה המערבית של צד"ל.
במהלך תקופה זאת עבדו רבים מתושבי העיירה בישראל במסגרת תוכנית "הגדר הטובה", והוקמו שם תשתיות שונות, ביניהן מרפאה אזרחית.
מוצב "בינת ג'בייל" מוקם בפאתי העיירה לכיוון צפון, ובו שכנה מפקדת החטיבה המערבית של יחידת הקישור ללבנון.
מצפון לו שכנה מפקדת צד"ל, ובה ישב, בין השאר, הגנרל אנטואן לאחד, מפקד צבא דרום לבנון.
בניגוד לחלק מן המוצבים האחרים של צה"ל, במוצב זה פעלו במשותף חיילי צה"ל עם אנשי צד"ל, אשר נהגו להגיע עם בוקר אל המוצב לצורך פעילות טכנית.
ביניהם פעל במקום איש צד"ל אשר כונה בשם "אבו עבדאללה" וחיילים רבים התייחסו אליו כאל "שק"ם" מוזל, לעומת השק"ם הצה"לי שפעל במקום.
פעילותם השוטפת של החיילים במוצב הייתה באבטחת האזור המצוי בגזרת רכס "הסילבסטר", בין שקיף א-נימל לבין מוצב צד"ל "ברעשית", הממוקמים על הקו האדום בלבנון והיישובים הפזורים באזור.
במאי 2000, לפני הנסיגה מלבנון, הפכה העיירה למובלעת בשליטת צה"ל, ובליל 23 במאי 2000 נסוג צה"ל מהעיירה.
לאחר נסיגת צה"ל נכנס חזבאללה לעיירה, וחסן נסראללה נשא שם נאום ניצחון שנודע כנאום "קורי העכביש".
במהלך מלחמת לבנון השנייה התנהלו בעיירה קרבות קשים בין צה"ל לחזבאללה, וכתוצאה מהם נגרם בעיירה הרס רב.
מבצע כיבוש העיירה כונה "מבצע קורי פלדה 2".
בקרב העיקרי, שכונה קרב בינת ג'בייל, נהרגו 8 לוחמים מחטיבת גולני ועוד מספר לוחמים נהרגו בקרבות אחרים בעיירה.
מצד חזבאללה נהרגו כ-80 מחבלים, בהם לפחות 26 מחבלים מחטיבת הקומנדו של הארגון.
ב-2010 ביקר בבינת ג'בייל נשיא איראן מחמוד אחמדינז'אד.
במהלך מלחמת חרבות ברזל (מבצע חיצי צפון) ב-11 בנובמבר 2024 פרסם דובר צה"ל בערבית אביחי אדרעי הוראת פינוי לתושביהם של 21 כפרים בדרום לבנון ביניהם גם בינת ג'בייל.
במהלך השלב השני של התמרון הקרקעי בלבנון פלש צה"ל אל תוך הכפר אך על מנת שהקרב שקרה במלחמת לבנון השנייה לא יתרחש שוב צה"ל כיתר את הכפר.
ב-6 בנובמבר התחיל צה"ל פלישה אל חַי אל-מַ֫סְלַח', עיירה צמודה לדרום העיר.
בתוך מספר שעות כבש את האזור.
ב-13 בנובמבר התחילו חיילי גדוד 51 של חטיבת גולני פלישה אל עיינאתא, עיירה צמודה לצפון העיר שחלקה בתוך העיר.
ב-16 בנובמבר, לאחר שחלק גדול מעיינאתא וכל חי אל-מסלח' נכבשו על ידי צה"ל, התחילו כוחותיו בפלישה לפאתי העיר על מנת לכבוש אזורים בעיר לקראת כניסה גדולה יותר כאשר כל עיינאתא תיכבש.
בייניש מינינברג (1 באפריל 1903, ניסן ה'תרס"ג – 1 בינואר 1996, ט' בטבת ה'תשנ"ו) היה אומן, מעצב וצייר ישראלי, שמרבית עבודתו בתחום ציור ועיטור קירות בתים ורהיטים.
מינינברג נולד ביפו וגדל בבתי "מרכז בעלי מלאכה" ליד שכונת נווה שלום בתל אביב.
אביו יהודה מינינברג היה אומן שהתמחה בעיטור קירות, והוא למד את מלאכתו ממנו.
בתמונה המפורסמת משנת 1908 של הגרלת המגרשים לאחוזת בית, שצילם אברהם סוסקין על החולות באחוזת בית נראה הילד ביניש עומד על גבעת החול עם מספר ילדים.
לאחר גירוש תושביה היהודיים של תל אביב יפו עקב מאורעות מלחמת העולם הראשונה, עברה משפחת מינינברג לאזור כפר סבא והתגוררה יחד עם מגורשים רבים במחנה אוהלים שהוקם בחורשת אקליפטוסים.
עם סיום המלחמה וכיבוש הארץ על ידי הצבא הבריטי חזרה המשפחה לנווה-שלום.
בשנת 1921 יזם אביו, יהודה מיניברג, שהיה מראשי מרכז בעלי מלאכה, יחד עם מנחם שיינקין, מתתיהו וינוקור ואחרים את הקמת שכונת מרכז בעלי מלאכה, ובית המשפחה נבנה ברחוב שינקין 22. בחצר הבית נותרו עד היום שרידי בריכת הדגים שהייתה בזמנו עם מזרקה מאבן.
אחרי תום מלחמת העולם הראשונה, למד בבצלאל.
בתחילת שנות ה-20 החל מינינברג לצייר ציורי קיר בבתי התושבים בתל אביב במסגרת העסק המשפחתי של אביו יהודה.
במודעות שלהם בירחון "המלאכה" בשנים 1922 ו-1923 מופיע הכיתוב "ציור חדרים לפי האופנה האירופאית".
מסמכים שנמצאו בעזבונו מעידים על כך שבשנת 1925 הוא ביצע מספר פעמים עבודות צביעה מיוחדות בבתי ציבור בחברון עבור אנשי המנדט הבריטי בירושלים.
מינינברג הרחיב את פעילותו למוצרי יודאיקה.
בשנת 1928 הופיעו בירחון "הנגר" מודעות פרסום של "מכון לאומנות ארץ-ישראלית של מינינברג ובניו", המכון התחרה בעיקר במוצרי המזכרות הארץ -ישראליים בסגנון בצלאל שהיו עשויים עץ זית, ריקועי נחושת ורקמה מצוירים ומעטרים במוטיבים: תנ"כיים, מראות נופי הארץ, גמלים, רועים וצאן.
בשנת 1929 הציגו בני משפחת מינינברג בתערוכת "יריד המזרח" בתל אביב את מוצרי מכון האומנות שלהם וזכו בפרס שני של מדליית כסף .
המכון שכן בצריף (שקיים עד היום) בחצר בית המשפחה ברח' שינקין 22 בתל אביב, חנות נוספת הייתה ברח' נחלת בנימין.
ה"מכון" פעל עד תחילת שנות ה-30 .
בין השנים 1934 ל-1937 עבד כצבאי וצייר דקורטיבי במספר חברות רהיטים, בתל אביב וירושלים.
ב-1938 עבר לביירות על מנת לעבוד בה כצייר רהיטים .
עם הקמת חיל האוויר הישראלי ב-1948 השתתף מיניברג בתחרות לבחירת סמל חיל האוויר ונבחר הסמל שלו מגן דוד משולב עם כנף.
זהו היה סמל הכומתה הראשון של חיל האוויר שלימים הוחלף בסמל הנוכחי.
לאחר קום המדינה, עסק בציור וניהל סטודיו לציור ולמסגור ברמת גן ולימד ציור.
ציוריו נעשו בסגנון שמן על בד וחלקם נמצאים בידי אספנים.
ב-1926 נישא מיניברג לרוזי (שושנה) לבית שפינדלר.
בינת השֶׂכְוִי (בצ'כית: Kuropění) הוא הרומן השני של אביגדור דגן.
הספר נכתב במקור בצ'כית, ויצא לאור לראשונה בשווייץ בשנת 1975.
הרומן דורג במקום הראשון במשאל של רדיו אירופה החופשית.
הספר תורגם לעברית מן הגרסה האנגלית על ידי צבי ארד ויצא לאור בהוצאת עם עובד בשנת 1978.
פרסום הספר בארץ הביא את דגן אל תודעת הקוראים הישראלים.
במרכזו של הספר שתי דמויות: פראן, הרופא הכפרי הזקן המתבונן בחיים, בטבע ובבני האדם ותרנגולו "פדרו" המשוחח עמו ומציג לו נקודות ראייה אחרות ובדרך כלל אופטימיות על החיים.
הספר מעלה נושאים כיחסו של האדם אל עצמו ואל סביבתו, אל משמעות החיים ואל אלוהים.
הוא דן ביכולתו של האדם ליהנות מהחיים על אף האסונות והסבל.
דרך השיח בין פדרו ופראן מעלה דגן נושאים כמו היחס לחכמה ויכולתו של האדם להבין את מהותם הבסיסית של החיים בהתגלמויות היומיומיות כגון זריחת השמש או ליל כוכבים.
שמו של הספר שאוב מפסוק בתפילת השחר: "אשר נתן לשכוי בינה להבחין בין יום ובין לילה".
בינינו הוא ארגון חרדי הפועל להסרטת שיעורי יהדות והנגשתם לציבור באינטרנט.
באתר גם עשרות עלוני פרשת שבוע.
השימוש באתר הוא ללא תשלום.
במאגר ישנם שיעורים של כשמונה מאות רבנים משבעים מוסדות וארגונים.
השיעורים הם בשפות עברית, אנגלית, יידיש, צרפתית, רוסית, פורטוגזית וספרדית.
האתר החל בשיעורים ב"מסכת אבות" והורחב בהמשך.
מדי יום מצולמים לאתר מאות שיעורים בידי מתנדבים, בישראל ובעולם.
מתוך המאגר של הארגון הועלו לאתר כ-10,000 שיעורים בתצורת VOD.
באתר מפתוח של השיעורים לפי קטגוריות, כגון: תנ"ך, משנה, תלמוד בבלי, מוסר, חסידות, פרשת השבוע והלכה.
כן קיים בו מנגנון חיפוש של מילים מתוך כותרות השיעורים, אינדקס לשיעורי פרשת השבוע לפי סדר הפרשיות וכן שיעורים על הדף היומי בעברית ובאנגלית.
במסגרת שיתוף פעולה עם חברת אל על, הועלו עשרות סרטים של הארגון לצפייה בטיסות טרנס-אטלנטיות שבהן מותקנת במטוס אפשרות לבחירת סרטים.
החל משנת 2012 מועלים לאתר עשרות עלוני פרשת שבוע כקובצי PDF אשר ניתנים לצפייה ולהורדה.
העלונים ממופתחים באמצעות תגיות נושאים, לפי חתכים של פרשיות השבוע ומועדי ישראל, וכן לחיפוש לפי שם העלון ושנת הוצאתו.
עלוני "כאיל תערוג" מבית מדרשו של הרב אהרן יהודה לייב שטיינמן.
עלוני "פניני דעת" משיעוריו של הרב מיכל יהודה ליפקוביץ.
שיעוריו של הרב נסים קרליץ.
עלוני "דברי שיח" מבית מדרשו של הרב שמריהו יוסף חיים קנייבסקי.
עלוני "דרכי החיזוק פוניבז'" משיחותיו של הרב גרשון אדלשטיין.
עלוני "פנינים משולחן רבינו" מאוצרותיו של הרב אברהם גנחובסקי.
עלוני "שלמים מציון" משיעוריו של הרב בן ציון פלמן.
עלוני "נר יששכר" משיעוריו של הרב יששכר מאיר.
שיעוריו של הרב אריאב עוזר.
מדור נוסף הוא "שו"ת עם הגר"י סילמן" המאפשר שליחת שאלה המופנית אל הרב יהודה סילמן.
התשובה נשלחת לשואל ובהסכמתו מפורסמת באתר במדור השו"ת.
פעילות הארגון היא לזכרו של איש העסקים שרגא פייבל קנול אשר מימן את הארגון מיום היווסדו.
בנימין עדיאל (ביני) לנדאו (נולד ב-7 בנובמבר 1981, י' בחשון ה'תשמ"ב) הוא זמר-יוצר, משורר ופזמונאי, מלחין, מנגן ומעבד בתחום המוזיקה יהודית מקורית.
הוא משלב בשיריו סוגים שונים של מוזיקה מתחום הרוק והמוזיקה האתנית.
כל השירים באלבום הולחנו, הופקו ועובדו על ידי לנדאו.
האלבום יצא בשנת 2010 והופץ על ידי חברת "דברי שיר".
האלבום מכיל עשר רצועות וחלק מהטקסטים מתכתבים עם קטעים מתוך "שיר השירים".
השירים באלבום מורכבים ממילים שלנדאו כתב בעצמו וטקסטים מהמקורות.
האלבום יצא בשנת 2013, וגם הוא כקודמו מכיל עשר רצועות.
האלבום הוקלט באולפני "סתר המדרגה" וזכה להצלחה רבה יותר מקודמו.
בעלון השבת "ישראלי" (במהדורה שיצאה לכבוד ראש השנה תשע"ד) דיווח שהאלבום דורג במקום החמישי במכירות באותה שנה בתחום המוזיקה היהודית.
סגנון השירים שבאלבום הזה בעיקר שירים שקטים כקודמו, "אור בהירות הדרך" מדבר על הנסיעה לקברו של רבי נחמן מברסלב בעיר אומן.
על עטיפת האלבום מופיעים הרים במדבר, ובאופק עולה עמוד ענן המסמן את מקום חניית המשכן.
ב 2019 מיד לאחר ל"ג בעומר הוציא אלבום חדש בשם מבוע גם אלבום זה מכיל עשר רצועות ומשולבים בו שירים עם טקסטים מהמקורות ושירים שכתב ביני בעצמו.
השיר "באתי לפניך", הרביעי באלבום, זכה להצלחה רבה, ונכון לינואר 2026, הוא השיר המצליח ביותר בערוץ היוטיוב של לנדאו, וזכה ל–2.2 מיליון צפיות (מלבד השיר כנפי רוח שהועלה לערוץ של ידידיה מאיר).
מלבד השירים שבאלבומיו, לנדאו כתב, הלחין ושר שירים רבים נוספים.
עוד בתקופת נערותו הלחין וכתב שיר על מיכל בת שאול שבזה בליבה לדוד המלך המפזז לפני ארון ה'.
השיר הוקלט ואף שודר ברדיו המקומי של קריית ארבע, אך שידורו הופסק בשל מחאת רבנים מהיישוב, שראו בשיר זלזול בגדולי האומה.
כמו כן כתב והלחין את השיר "אבאל'ה".
השיר הוקלט והופק באלבום של אמני היישוב בת עין.
שירו "ים של תקווה" גם לא יצא לאור באלבומיו.
בתקופת החטיפה של שלושת הנערים הוציא לנדאו שיר (תחילה בעילום שם) בשם "ופדויי השם ישובון".
בשנת תשע"ה (2015) פרסם שיר בשם כנפי רוח (למילותיו של הראי"ה קוק, אורות הקודש א', ס"ה) יחד עם תלמידי ישיבת ירושלים לצעירים לזכר שמונת התלמידים שנרצחו בפיגוע בישיבת מרכז הרב.
השיר זכה לפרסום רב וזכה לגרסאות כיסוי שונות.
כמו כן הוציא במסגרת פרויקט ניגון ישראלי את השיר שירו של אבא ("יבנה המקדש"), שכתבה נעמי שמר.
בשנת תשע"ט השתתף לנדאו בפרויקט 'צמאה' ושר באלבום צמאה 5 את השיר "ניגון לשבת קודש", והצטרף להופעה שנערכה בבנייני האומה כחלק משבוע החסידות של צמאה.
ב-1 בינואר 2022 הוציא את הסינגל "קדם" עם קליפ שצולם בנופי דרום ארץ ישראל.
באוגוסט 2023 הוציא את הסינגל קליפ "מסע".
את שני האחרונים עיבד והפיק אלדד ציטרין.
ב-27 בדצמבר 2023, ברקע מלחמת חרבות ברזל, הוציא את הסינגל "התנערי", בהפקת דוד ליפשיץ, "בתפילה לחיזוק כל הלוחמים, רפואה לכל הפצועים ושחרור כל החטופים".
השיר משלב קטעים מפיוט לכה דודי ומנבואות הנחמה שבתנ"ך, בעיקר מספר ישעיהו.
ב- 22 בינואר הוציא עם הראל שרביט (בהתבסס על הקלטה) גרסה לפיוט "ארץ הקדושה" וכתב בתיאור: "הראל היה מגיע להופעות שלי ותמיד היה מחזק אותי להמשיך.
יום לפני שנהרג הוצאתי את השיר "התנערי" וישר קיבלתי ממנו הודעת חיזוק וברכה.
המשפחה נתנה לי את ההקלטה שלו מבצע את הפיוט המיוחד הזה ובקשו שאבצע אותו".
ב-10 ביולי הוציא את הסינגל הקפה שביעית.
לנדאו נשוי ליעל ולהם ילדים והם מתגוררים ביישוב חוות מעון, שנמצא באזור דרום הר חברון.
את שיריו הוא יוצר באולפן שבנה סמוך לביתו.
ב-2024 במהלך מלחמת חרבות ברזל התגייס לצה"ל במסגרת שלב ב.
בינתן זהוב או בִּינְתָן עֲגֹל-פֶּה (שם מדעי: Parupeneus cyclostomus), הוא דג ממשפחת המוליתיים שבסדרת הדקראים המצוי בשוניות אלמוגים בימים של האזורים הטרופיים.
אורכו של הבינתן 35 ס"מ בממוצע אך נמצאו פריטים באורך 50 ס"מ.
הוא בעל סנפירים צהובים או זהובים אך הגב בעל פסים כחלחלים.
הדג בעל זוג בינים מתחת לראשו, באמצעותם הוא חופר בחול כדי למצוא טרף קטן כמו דגים וסרטנים.
הוא חי לבד או בקבוצות קטנות השוחות יחד בין האלמוגים.
לעיתים הם משתפים פעולה עם דגי טרף נוספים או נחשי ים.
הוא מצוי באזור האינדו-פסיפי בעומק 1–95 מטרים.
הוא נפוץ מים סוף עד לחופי דרום אפריקה ועד איי הוואי ואיי ריוקיו.
הוא נחשב לדג מטרה נחשק בעיני דייגים חובבים ולעיתים מגדלים פרטים צעירים באקווריום.
יש האוכלים אותו אך הוא עלול לגרום לסיגואטרה.
ביני הארנב (21 במרץ 2012 – 2 בספטמבר 2023) היה ארנב ישראלי אשר היה מוכר בזכות סדרת הסרטונים שלו באינטרנט.
ביני היה ארנב שמוט אוזניים, אשר היה מוכר למדיה ולמעריציו כארנב היחידי בעולם אשר מסוגל לצייר, לשחק כדורסל, לנגן, לסרק ולעצב שיער.
ב-2017 שברו ביני ובעליו שי עסור שיא גינס עולמי של התואר "הכי הרבה סלים שנקלעו על ידי ארנב אי פעם בדקה אחת".
הסרטון הפופולרי ביותר של ביני צבר ביני מעל 30 מיליון צפיות, נוצר בשנת 2016 ונקרא "When Your Bunny is Addicted to Arcade Games".
ביני מנה מעל למיליון עוקבים ברשתות החברתיות.
הוא התארח ב-תוכנית הלילה של ג'ימי פאלון ובתוכנית הכישרונות America's Got Talent.
ביני מככב ביותר מ-50 סרטונים בהם הדגים את כשרונותיו הרבים.
הוא התפרסם לראשונה בסרטון שלו בשנת 2013 "Funny bunny plays basketball".
בשנת 2016 עברו ביני ובעליו שי ללוס אנג'לס קליפורניה
כדי לקדם את החשיפה ושמו של הארנב.
כשרונותיו של ביני הארנב כוללים משחק בכדורסל, ציור עם צבעי אקריל על קנבס, סירוק ועיצוב שיער, קפיצה, ריקוד וסיבוב על ידי פקודה.
ביני קיבל את תואר השיא "הכי הרבה סלים על ידי ארנב בדקה" על ידי ספר השיאים של גינס.
ביני שבר את השיא באוקטובר 2016.
ב-2017 ביני קיבל הכרה מפייסבוק אשר הכיר את עמוד המעריצים שלו כ"רשמי".
עמוד זה מונה מעל ל-200,000 מעריצים מרחבי העולם.
ב-2021 עבר את שלב האודישנים בתוכנית America's Got Talent שם התפרסם כארנב הראשון שהופיע בתוכנית ועבר אודישן.
ביני מככב בספר וגם בכריכה של ספר השיאים של גינס: Guinness World Records: Amazing Animals 2018 אשר פורסם בספטמבר 2017.
בשנת 2016 פורסם ביני באתר LittleThings.com על ידי Jessica Rothhaar ובערוץ הגרמני RTL בתוכנית הטלוויזיה Best Of.
ביולי 2017 כיכבו ביני ושי בערוץ הטלוויזיה הבריטי E4 בתוכנית Rude Tube.
2018 - הופיע בתוכנית The Gong Show ב-ABC, שם נשפט על הופעתו על ידי שופטים מפורסמים.
2021 - הופיע בנטפליקס בתוכנית הריאליטי "חיות באור הזרקורים", שם סופר סיפורו וסיפורם של חיות מפורסמות בהוליווד.
2021 - התארח בתוכנית הלילה של ג'ימי פאלון.
2021 - הופיע בתוכנית America's Got Talent, שם עבר את שלב האודישנים מול השופטים סופיה ורגרה סיימון קאוול היידי קלום והאווי מנדל.
לפני שעברו ללוס אנג'לס הופיעו ביני ושי במהלך השנים בתוכניות הבוקר השונות בערוץ 2 ו-10, ערוץ הספורט, ערוץ הילדים, שי שטרן, צינור לילה, חי בלילה וכמו כן הגיע ביני כאורח בתוכנית האירוח יענקל'ה לאן אשר שודרה ב-2012 בערוץ 1.
בִּינוּנִיִּים (שם מדעי: Nemacheilidae) היא משפחת דגים גדולה מסדרת הקרפיונאים החיים במים מתוקים ברחבי אירואסיה ואחד הסוגים חי באפריקה.
חלק מהמינים כמו נון הגליל חיים בישראל.
בעבר מינים אלה השתייכו למשפחה קוביטיים שנקראה "בינוניים" או "בינוניים אמיתיים".
אלו יצורים קטנים בעלי בינים גדולים החיים על קרקעית הנהרות והאגמים בהם הם חיים ומסננים חומרים ויצורים זעירים מהקרקעית.
חלק ממינים אלה מגודלם בתור דגי ראווה.
הם מנקים את האקווריומים בהם הם נמצאים.
בינת אל פאנק (תרגום: בת הפֿאנק) הוא הרכב מוזיקת עולם ישראלי, המבוסס על שילוב ז'אנר הפאנק (Funk) עם מוזיקה תימנית מסורתית, עם השפעות מוזיקליות מן הסול, ממוזיקה טורקית ומאפרוביט.
ההרכב הוקם בשנת 2012 על ידי שירן קרני, סולנית הלהקה, בזמן לימודיה באקדמיה למוסיקה ולמחול בירושלים.
ההרכב החל את דרכו עם שישה חברים בלבד, ובהמשך התווספה אליו חטיבת כלי נשיפה.
באוקטובר 2013 העלתה הלהקה סינגל ראשון, "מן זאמאן", ליוטיוב.
בשלב זה החלה הלהקה לקבל הכרה בקרב מדורים המסקרים אמני אינדי, וסוקרה בעניין סביב שילוב הסגנונות הייחודי שבא לידי ביטוי בלהקה.
בשנים אלו הופיעה הלהקה במועדונים ופסטיבלים ברחבי הארץ, ביניהם אינדינגב, פסטיבל יערות מנשה, אינדי סיטי, גרובסטוק, זורבה ועוד.
במרץ 2016, לאחר שלוש וחצי שנות עבודה, יצא אלבום הבכורה "בינת אל פאנק", הנושא את שם ההרכב, והופץ מסחרית.
באוגוסט 2018 יצא הסינגל "שאבדע", סינגל ראשון מתוך האלבום השני, "!The Great & Glorious Yemenite Funky Thing".
במהלך שנה זו החל ההרכב לצאת לראשונה לסיבובי הופעות בחו"ל.
ההרכב הופיע ב"מילניום הול" ("millennium hall") באתיופיה, בפסטיבל "זירו" בהודו, ובמועדונים נוספים בהודו, אתיופיה, ארצות הברית וקנדה.
בשנת 2020 השתתפה הלהקה בפסטיבל "סימנים חיוניים" אשר התקיים במשך שמונה ימים במאי 2020, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, אלקטרוני, ג'אז ואקספרימנטלי.
בשנת 2024 הוציאו סינגל חדש בשם תן לי אהבה.
עודד בן יצחק - סקסופון טנור
דוד מיכאלי - גיטרה בס
יותם כהן - גיטרה חשמלית
טל סנדמן - גיטרה חשמלית
ניתאי מרקוס - גיטרה בס
טל בן רעי - טרומבון
איוון צ'רשניש - כלי הקשהֿ
בינימטיניב (בלועזית: binimetinib; ידוע גם כ-ARRY-162), הוא החומר הפעיל בתרופה מקטובי (mektovi).
בינימטיניב הוא מולקולה קטנה, אנטי-סרטנית, אשר פותחה על ידי חברת אראי ביופרמה לטיפול בסוגי סרטן שונים.
בינימטיניב הוא מעכב סלקטיבי של MEK, קינאזה מרכזית במסלול MAPK, העלול לקדם גידולים סרטניים.
הפעלה בלתי תקינה של המסלול, מתבטאת בסוגים רבים של סרטן.
בחודש יוני 2018, התרופה אושרה על ידי מינהל המזון והתרופות האמריקאי (FDA), בשילוב עם אנקורפניב, לטיפול בחולים עם מלנומה בלתי ניתנת לכריתה או גרורתית, חיובית למוטציות BRAFV600K או BRAFV600E.
בינימטיניב, הזמין במתן פומי, הוא מעכב של MEK (mitogen-activated protein kinase kinase), או באופן יותר ספציפי, מעכב של MAP2K.
MEK הוא חלק ממסלול RAS, אשר מעורב בשגשוג תאי ובהישרדות.
MEK עובר אפ-רגולציה בסוגים רבים של סרטן.
בינימטיניב, שאינו מתחרה עם ATP, נקשר ומעכב את הפעילות של הקינאזות MEK1/2, אשר הודגמו כמווסתות מספר פעילויות מפתח תאיות, כולל שגשוג, הישרדות, ואנגיוגנזה.
MEK1/2 הן קינאזות בעלות ספציפיות דואלית לתריאונין\טירוזין, הממלאות תפקידי מפתח בהפעלה של מסלול ה- RAS/RAF/MEK/ERK ועוברות לעיתים אפ-רגולציה במגוון של סוגים של תאים סרטניים.
עיכוב של MEK1/2 מונע את ההפעלה של חלבונים אפקטורים ושל גורמי שעתוק, התלויים ב-MEK1/2, מה שעשוי להביא לעיכוב של העברת הסיגנל התאי המתווך על ידי גורם גדילה.
כפי שהודגם בניסויים פרה-קליניים, עיכוב זה עשוי להוביל, בסופו של דבר, לעיכוב של שגשוג תאי הגידול ולעיכוב בייצור של ציטוקינים דלקתיים שונים, בכללם אינטרלויקין-1, אינטרלויקין-6 וגורם נמק גידולי.
בשנת 2015, בוצעו ניסויים קליניים שלב III, עבור סרטן שחלות, מלנומה חיובית למוטציות ב-BRAF, ומלנומה חיובית למוטציות ב-NRAS Q61.
בחודש דצמבר 2015, הודיעה החברה, כי הניסוי בקליני במלנומה חיובית למוטציות ב-NRAS הסתיים בהצלחה.
בניסוי זה, חולים שקיבלו בינימטיניב היו בעלי שרידות חציונית חופשית-מהתקדמות מחלה, של 2.8 חודשים, לעומת 1.5 חודשים, בחולים שקיבלו את הטיפול הסטנדרטי, עם דאקארבזין .
בקשה לאישור תרופה חדשה (NDA) הוגשה ביוני 2016.
בחודש אפריל 2016, דווח כי הניסוי הקליני שלב III, עבור סרטן שחלות בדרגה- נמוכה, הופסק, בשל היעדר יעילות.
בינימטיניב נחקר אף כטיפול בדלקת מפרקים שגרונתית אך ניסוי קליני שלב II, לא הראה תועלת.
ב-2017 הודיע ה-FDA האמריקאי לחברת אראי ביופרמה, כי נתוני הניסוי הקליני שלב III, עבור טיפול של בינימטיניב במלנומה חיובית-למוטציות ב-NRAS, אינם מספיקים לאישור ההתוויה.
בחודש יוני 2018 אושרה התרופה על ידי ה-FDA האמריקאי, לטיפול במלנומה חיובית-למוטציות ב-BRAF, בשילוב עם אנקורפניב.
אליזבת גריר "ביני" פלדסטין היא שחקנית וזמרת אמריקאית-יהודייה.
היא גילמה תפקידים שונים, בין היתר בקומדיה "שכנים 2" משנת 2016 ובסרט הדרמה "ליידי בירד" משנת 2017. על תפקידה בקומדיה "חורשות את הלילה" משנת 2019, היא קיבלה מועמדות לפרס גלובוס הזהב לשחקנית הטובה ביותר.
בברודוויי היא הופיעה בהפקה של "!Hello, Dolly" משנת 2017 עד 2018. בטלוויזיה, היא גילמה את ג'נה בסדרה "מה שקורה בצללים", וכמו כן גילמה את מוניקה לווינסקי בעונה השלישית של "סיפור פשע אמריקאי".
פלדסטין נולדה בלוס אנג'לס, בתה היחידה של שרון לין, מעצבת תלבושות וריצ'רד פלדסטין, רואה חשבון של להקת Guns N 'Roses.
היא הצעירה מבין שלושה ילדים; אחיה הגדול הוא השחקן ג'ונה היל ואילו אחיה הבכור, מנהל להקת מארון 5, ג'ורדן פלדסטין (1977–2017), מת במפתיע מקריש דם בגיל 40. אחיה כינו אותה "ביני" כשהייתה בת שנתיים.
היא למדה בבית הספר הרווארד-ווסטלייק בלוס אנג'לס ובסטאגדור מנור, מחנה תיאטרון בניו יורק.
היא ועמיתה בברודוויי ושחקן הקולנוע בן פלאט היו החברים הטובים ביותר מאז התיכון.
היא בוגרת אוניברסיטת וסליאן משנת 2015 עם תואר ראשון בסוציולוגיה.
פלדסטין ערכה את הופעת הבכורה שלה בסדרה הקומית של ABC, משנת 2002 "My Wife and Kids".
בשנת 2012 היא גילמה את מייגן בפיילוט הטלוויזיה המוזיקלי "מדיסון היי".
בשנת 2015 הופיעה פלדסטין כאורחת בעונה השלישית בסדרה של נטפליקס "כתום זה השחור החדש".
היא שיחקה את התפקיד של אנה בסרט "נערת המעריצים".
לפלדסטין היה תפקיד משמעותי בקומדיה "שכנים 2", לצד סת' רוגן וזאק אפרון.
הסרט יצא ב-20 במאי 2016, על ידי Universal Pictures.
פלדסטין לוהקה גם לגלם את לידיה האריס בסדרת הדרמה התקופתית של HBO, "The Devil You Know".
ב-18 באוקטובר 2016 הוכרז כי פלדסטין תגלם את מיני פיי בהפקת ברודוויי לשנת 2017 של "הלו, דולי!", לצד בט מידלר, שהייתה להופעת הבכורה שלה בברודוויי.
פלדסטין גם כיכבה בסרטה של גרטה גרוויג "ליידי בירד", שיצא לאור בשנת 2017.
בשנת 2019 היא כיכבה בסרטה של אוליביה ויילד, קומדיית ההתבגרות "חורשות את הלילה", וגילמה את הדמות הראשית, ג'והנה מורגן, בעיבוד הקולנועי ל"דולי ויילד המופלאה" (אנ') מאת קייטלין מורן.
בשנת 2019 היא גילמה את ג'נה בסדרת הטלוויזיה "מה שקורה בצללים" ובאוגוסט אותה השנה, הוכרז שהיא תגלם את מוניקה לווינסקי בעונה השלישית של הסדרה "סיפור פשע אמריקאי" פרי יצירתו של ראיין מרפי.
ב-29 באוגוסט 2019, הוכרז כי פלדסטין תככב בעיבוד הקולנועי של ריצ'רד לינקלייטר "מתגלגלים", שיצולם במשך עשרים שנה.
הצילומים העיקריים של החלק הראשון של הסרט כבר הושלמו.
פלדסטין אמורה לככב לצד בן פלאט ובלייק ג'נר.
היא לא פרטה, אולם נודע על ירידה במספר הצופים, אחרי שהמחזה לא קיבל מועמדויות כלשהן לפרס טוני, ולא זכה בפרסים אחרים.
פלדסטין נמצאת בזוגיות עם המפיקה האנגלייה בוני צ'אנס רוברטס מאז 2018.
+שנהסרטתפקידהערות2016שכנים 2נורה קלארק2017המוח הנשיאביליידי בירדג'וליאן "ג'ולי" סטפן2019חורשות את הלילהמולי דייווידסוןמועמדויות:
פרס גלובוס הזהב לשחקנית הטובה ביותר - סרט קומדיה או מוזיקלי (2020)דולי ויילד המופלאה (אנ')ג'והנה מוריגן2021The Humansבריג'יד2024סעי בובהסוקיטרם פורסםמתגלגליםמארי פלין
+שנהסדרהתפקידהערות2002אשתי והילדיםביניפרק: "Crouching Mother, Hidden Father"2015כתום זה השחור החדשנערה במסיבה 2004פרק: "Where My Dreidel At"Fan Girlאנהסרט טלוויזיה של Freeform2017ויל וגרייססטלהפרק: "Who's Your Daddy"; ללא קרדיט2019מה שקורה בצלליםג'נה4 פרקים2020משפחת סימפסוןמטפלתדיבוב; פרק: "Frinkcoin"האנטומיה של גרייטס דזמונדפרק: "Snowblind"Home Movie: The Princess Brideהנסיכה באטרקפפרק: "Ultimate Suffering"2021סיפור פשע אמריקאימוניקה לווינסקיתפקיד ראשי; 8 פרקים
גם מפיקה2021 - הווההרייט המרגלתהרייטדיבוב; 8 פרקים
+שנהמחזהתפקידהערות2017הלו, דולי!מיני פייברודוויי, אפריל 2017 – ינואר 20182022מצחיקונתפאני ברייסברודוויי, 24 באפריל 2022 – 31 באוגוסט 2022
ביניאם גירמאי היילו הוא רוכב אופני כביש אריתראי בקבוצת NSN סייקלינג טים.
ב-17 במאי 2022 ניצח בקטע העשירי בג'ירו דה איטליה.
בטור דה פראנס של 2024 ניצח בשלושה קטעים במרוץ ובסיומו ניצח בקטגוריית הנקודות (החולצה הירוקה).
גירמאי התחיל לרכוב בשנת 2018, כשהלך בדרכו של בן דודו, מרון טסומה , שגם רוכב אופניים.
באליפות אפריקה עד גיל 19 באותה שנה שהתקיימה ברואנדה, גירמאי ניצח עם נבחרתו, אריתריאה, את נגד השעון הקבוצתי, את נגד השעון האישי ואת מרוץ הכביש.
לאחר מכן, השתתף גירמאי במרוץ "אובל–תימיסטר–סטבלוט" בבלגיה, הוא ניצח את הקטע הראשון במרוץ כשהוא מקדים את רמקו אוונפול בספרינט סיום ונטל את ההובלה במרוץ.
לבסוף סיים גירמאי את המרוץ במקום השלישי, 4:08 דקות מאוונפול המנצח ו-24 שניות מפרדריק תומסן הדני שסיים שני.
לאחר מכן, גירמאי השתתף בשני מרוצים חד יומיים באיטליה, המרוץ לזכרו של פייטרו מרלי (בו סיים שלישי) וטרופאו אמיליו פאגנסי (בו סיים רביעי).
הוא סיים שני בגרנד פרי רובילנד בשווייץ, כשהוא מסיים שני גם בקטע השני.
הוא השתתף באליפות העולם עד גיל 19, במקצה נגד השעון סיים במקום ה-15 ובמקצה הכביש במקום ה-13.
ב-2019, גירמאי השיג את הניצחון המקצועני הראשון שלו, כשניצח את הקטע השלישי בטור של גבון, כשהוא מקדים שמות כמו אנדרה גרייפל ונוספים.
את הניצחון המקצועני השני שלו השיג גירמאי בטור של רואנדה, כשניצח את הקטע השלישי.
גירמאי השתתף בטור דה ל'אווניר, והתוצאה הטובה ביותר שלו במרוץ הייתה מקום 5 בקטע ה-10. לאחר מכן השתתף באליפות העולם באופני כביש – גברים עד גיל 23 וסיים במקום ה-110. בנגד השעון באליפות, סיים גירמאי במקום ה-31.
גירמאי הצטרף לקבוצת היפנית–צרפתית ניפו–דלקו–ואן פרובאנס מדרג הפרו קונטיננטל ב-2020, במה שהפך לחוזה המקצועני הראשון שלו.
הוא ניצח שני קטעים בטור של גבון, כשהוא מנצח גם את קטגוריית הנקודות במרוץ.
הוא סיים שני במרוץ טרופאו לאיגווייה, 32 שניות אחרי ג'וליו צ'יקונה המנצח, כשהוא מקדים את דייגו רוזה האיטלקי במאוץ אל המקום השני.
הוא השתתף אחר כך בטור של רואנדה, גירמאי סיים שני בשני קטעים ושלישי בשני קטעים, לאחר הקטע השלישי עבר להוביל את המרוץ אך איבד את ההובלה בקטע הרביעי לנתנאל טספסיון ולבסוף סיים את המרוץ במקום ה-12 הכללי.
בהמשך העונה סיים שני ללואיק וליגן ב-Tour du Doubs ורביעי במרוץ החד יומי, ג'ירו דלה טוסקנה.
בעונת 2021 התבלט שוב גירמאי בטרופאו לאיגווייה, הפעם סיים תשיעי במרוץ.
עקב מצבה הלא פשוט של קבוצת דלקו, שנקלעה לקשיים כלכליים ומנהלתיים עקב עזיבות של כמה מהספונסרים שלה, עבר גירמאי באמצע העונה לקבוצת אינטרמארשה–ואנטי–גובר מאטריו מדרג הוורלד טור.
הוא ערך הופעת בכורה במדיה ב.
את הניצחון הראשון שלו במדי הקבוצה ועל יבשת אירופה השיג גירמאי במרוץ החד יומי, Classic Grand Besançon Doubs, מקדים את אנדראה ונדרמה ואקסל זינגל.
ביניטריות היא תפיסה תאולוגית הקובעת שיש שתי ישויות אלוהיות, אל ראשי ואל משני.
בעת העתיקה המאוחרת רווחה אמונה ביניטרית שהאמינה באל עליון ובמשנהו שהוא בורא עולם, שנקרא דמיורגוס.
אמונות כאלו נמצאו בקרב יהודים, יהודים-נוצרים, נוצרים, פאגנים, שומרונים, גנוסטיקאים, מנדעים, ומאניכאים.
פילון האלכסנדרוני בהשפעת אפלטון, מציג עמדה ביניטרית שמטרתה לנתק את האל העליון מהעיסוק בחומר.
מרקיון מציג עמדה ביניטרית אחרת, "ביניטריות אנטגוניסטית", שבה האל העליון מנותק מהבריאה.
על פי המרקיוניזם, הולנטיניזם ועוד תורות גנוסטיות, מזוהה בורא העולם עם האל היהודי, האל שציווה את התורה ליהודים.
הם מתארים אותו כאל רודף צדק, קשוח ונקמן, ניגוד של האל הראשי, האל של הנצרות, אל חנון ורחום, אל שמהותו אהבה.
מקורות גנוסטיים רבים מתארים את דמיורגוס כמי שעבר דמוניזציה והפך לכוח נחות, רע, ויהיר שאינו מכיר בקיומו של האל העליון הנסתר.
הנסתר מוכר רק על ידי יחידי סגולה שזכו ל"גנוסיס", ידיעת הסוד, ושאר בני האדם, ובמיוחד היהודים, עובדים את האלוהות השלילית, בורא העולם.
שרגא בר און ויקיר פז טוענים שדרישת המשנה: "האומר ...
מודים מודים, משתקין אותו" יוצאת נגד גישות ביניטריות.
לטענתם, גם תפילת עלינו לשבח נכתב נגד אמונות ביניטריות.
בנצרות, אחד המתנגדים הראשיים לביניטריות היה אפיפניוס מסלמיס שכתב נגד ההבדלה בין אדון הכל לבורא העולם וטען שהם אל אחד.
סטלה רוז בנט , הידועה בשם ביני, היא זמרת וכותבת שירים ניו זילנדית מאוקלנד.
בשנת 2019 זכתה ביני בארבעה פרסי המוזיקה של ניו זילנד - שיר השנה, אמן הסולו הטוב ביותר, פריצת השנה ואמן הפופ הטוב ביותר.
בתחילת דרכה זכתה להצלחה בינלאומית עם הסינגלים "Glitter" ו-"Soaked" ובהמשך זכתה להצלחה מחודשת ב-2020 עם הסינגל "Supalonely", בעקבות פופולריותו בפלטפורמת שיתוף הווידאו טיקטוק.
סטלה רוז בנט נולדה וגדלה בפרבר בגריי לין, אוקלנד.
היא גדלה ב"משפחה מוזיקלית", וכבר מגיל שמונה החלה להשתתף בשיעורי גיטרה בבית הספר היסודי.
בהמשך, התעניינה ביני בכתיבה והקלטת מוזיקה כבר בגיל 17.
ביני החלה את קריירת המוזיקה שלה באמצעות פרסום גרסאות כיסוי ב-SoundCloud והחלה ליצור מוזיקה משלה בשנת הלימודים האחרונה שלה בתיכון.
לאחר שנשרה מתואר התקשורת באוניברסיטת אוקלנד לטכנולוגיה לאחר שבועיים, במהלך מה שכינתה "משבר רבע החיים", היא החליטה להיכנס לעסקי המוזיקה באופן מקצועי.
תחילה, פעלה ביני בשם "Bene".
בפברואר 2019, הופיעה ביני כמופע חימום באוקלנד במהלך סיבוב ההופעות של לילי אלן, "No Shame Tour".
ב-29 ביוני 2019, פרסמה את מיני-אלבום הבכורה שלה, Fire on Marzz ובהמשך הוסיפה e נוספת לשם הבמה (Benee), מטעמי הגייה, וענייני זכויות יוצרים.
בתחילת 2019 הוחתמה בחברת התקליטים ריפבליק רקורדס, לפני פרסום אלבום הבכורה שלה.
המיני-אלבום, שתואר על ידי ג'ורג' פניוויק מהניו זילנד הראלד כ"אלבום פאנקי וספוג שמש", הגיע בשיאו למקום ה-13 במצעד האלבומים של ניו זילנד ולמקום ה-75 במצעד האלבומים האוסטרלי.
המיני-אלבום הבא של ביני, Stella & Steve, יצא ב-15 בנובמבר 2019, כאשר הסינגל הבולט שפורסם ממנו הוא "Supalonely", בהשתתפות גאס דפרטון.
השיר זכה להצלחה בינלאומית במרץ 2020, כחלק מאתגר ריקודים ויראליים בפלטפורמת שיתוף הווידאו טיקטוק.
סיבוב ההופעות הראשון של ביני בצפון אמריקה בשיתוף רמי וולף בוטל בגלל מגפת הקורונה.
ביוני 2020, הגיע שירה "Supalonely" ל-250 מיליון השמעות בספוטיפיי.
היא ביצעה את הופעה הבכורה שלו עמו במהלך תוכנית הלילה של ג'ימי פאלון, לצידו של גאס דפרטון.
היא אף ביצעה את השיר ב-"מופע של אלן דג'נרס" חודש לאחר מכן.
ביולי 2020, הוציאה ביני את הסינגל "Night Garden" בהשתתפות המפיק האמריקאי קני ביטס והמוזיקאי הבריטי בקר, כסינגל הראשי מאלבומה העתידי.
זמן קצר לאחר מכן, הוכרזה כאמנית ה-Up Next של אפל מיוזיק לחודש יולי והפכה לאמנית הניו זילנדית הראשונה שזכתה בתואר זה.
סיבוב ההופעות המתוכנן של ביני בניו זילנד יחל באוקטובר 2020. היא אמרה כי תוציא את אלבום הבכורה שלה בשנת 2020, וציינה שהוא יהיה שונה מאוד מאלבומיה הקודמים.
בשנת 2024 השתתפה בסרט ההתבגרות הקומי "Head South" בתור קירסטן, שם שיחקה לצדו של מרטון צ'וקאש.
בריאיון לניו זילנד הראלד, חשפה ביני כי יש לה דיסלקסיה.
היא תיארה את חוויות ילדותה עם כתיבת שירים: לאורך כל בית הספר נאבקתי בכתיבה...
אהבתי כתיבה ויצירה, זה מה שאהבתי, אבל תמיד עשיתי טעויות והייתי מרותקת לאופן הזה שעליי לכתוב...
כתיבת שירים עבורי הייתה המקום הזה שבו אני לא צריכה להיות נכונה דקדוקית.
למדתי מלאכה זו עם [ג'וש פאונטיין], כשהוא חולק איתי את כל הידע שלו.
זה פורקן רגשי נהדר עבורי; אני פשוט אוהבת להתיז את מה שאני מרגישה על הנייר.
בינופארם היא חברת ביוטכנולוגיה רוסית העוסקת במחקר, פיתוח, ייצור והפצה של מוצרים פרמצבטיים.
היא חברת בת של AFK Sistema והיצרנית הראשונה בעולם של חיסון ספוטניק V.
בינופארם היא אחת מחברות הביופרמצבטיקה הרוסיות הגדולות ביותר עם חטיבת מו"פ משלה.
החברה מפתחת ומייצרת תרופות ביוטכנולוגיות מהונדסות גנטית, כולל חיסון נגד הפטיטיס B, בהתאמה מלאה לתקני האיכות הבינלאומיים של GMP ומבצעת ייצור וסיטונאות של תרופות וחומרים פרמצבטיים.
74% מההון המורשה של החברה שייך לחברת סיסטמה.
בינופארם מחזיקה ביכולות GMP הגדולות ביותר ברוסיה לייצור חיסון באמפולות (עד 80 מיליון אמפולות בשנה), כמו גם מעבדת בקרת איכות מצוידת באופן מקיף לרוסיה.
החברה מפתחת תרופות משולבות מקוריות, ביוסימילרים, תרופות ביוטכנולוגיות מקבוצות טיפוליות שונות: ריאתי, נוירולוגיה, קרדיולוגיה, אונקולוגיה, גסטרואנטרולוגיה ואנדוקרינולוגיה.
בינון דור (שם מדעי: Oxynoemacheilus insignis) הוא מין של דג ממשפחת הבינוניים, הנמצא בסכנת הכחדה ותפוצתו מוגבלת למעיינות עמק בית-שאן.
מתאפיין בזנב ממוזלג מעט, ובקשקשים קטנים המכסים את גופו.
הדג מצוי במים זורמים, בין אבני הקרקעית.
הבינון התגלה במעיינות עמק בית שאן בשנות ה-60 על ידי ד"ר מנחם גורן מומחה לדגים מאוניברסיטת תל אביב, וזוהה כמין חדש למדע.
אז גם הבינו החוקרים כי דג זה, השוכן על קרקעית הנחל, הוא אנדמי לישראל ולאזור מעיינות עמק בית שאן.
רשות הטבע והגנים השלימה ב-2016 פרויקט ייחודי הכולל הקמה של בית גידול חדש להצלת הזן הנדיר הנמצא בסכנת הכחדה, בשמורת הטבע תל סהרון.
בית הגידול המלאכותי ישמש כאתר נוסף לאלו הטבעיים לשמירה על הדג.
ביני (בנימין) אשכנזי (נולד ב-14 בפברואר 1986) הוא עיתונאי ישראלי, המשמש כתב פוליטי של אתר החדשות ישראל היום.
אשכנזי גדל בירושלים ולמד בישיבה התיכונית נעם, בישיבת ההסדר נתיבות ובישיבת מעלה גלבוע.
בשירותו בצה"ל שימש כמש"ק הוראה בקורס "נתיב" במסגרת חיל החינוך והנוער.
לאשכנזי תואר ראשון ושני מחקרי במשפטים מהאוניברסיטה העברית בירושלים, והוא עורך דין שהתמחה במחלקה האזרחית בפרקליטות המדינה.
את דרכו בעיתונות החל כשגוייס לשמש עורך דין בצוות ההקמה של תאגיד השידור הישראלי.
לאחר מכן עבר לשמש כתב המשפט של העיתון TheMarker.
תחקיר של אשכנזי שפורסם בעיתון עסק במינוי שופטים, ופרוטוקולים מדיוני הוועדה לבחירת שופטים שנחשפו בתחקיר העידו על מעורבותו של איתמר בן גביר בתהליך המינוי של שופטים.
תחקיר נוסף של אשכנזי חשף כי פרקליטות המדינה הציעה לחבר הכנסת חיים כץ הסדר מותנה בתמורה לפרישה מהחיים הפוליטיים ומבלי שיושת עליו קלון.
בשנת 2021 עבר למקור ראשון, שם חשף את תמלילי החקירה בפרשת "קריסת חניון הברזל" באתר של חברת דניה סיבוס והעלה תהיות לגבי החלטת הפרקליטות שלא להגיש כתבי אישום בפרשה.
עוד חשף לאחר אסון הר מירון מסמכים פנימיים מהם עלה חשש שוועדת החמישה לא טיפלה כראוי בסוגיית סילוק הפולשים והמבנים המסוכנים והבלתי חוקיים שבהר מירון.
בשנת 2022 עבר לאתר וואלה.
תחקיר שלו עסק בהמשך האפליה של בנות ממוצא מזרחי בבית הספר בית יעקב "נווה בית שבע" בירושלים.
עם תחילת העדויות בפרשת הצוללות חשף אשכנזי את תמלילי החקירה של שייקה ברקת, העד הראשון בתיק ומי שהוחלף על ידי מיקי גנור בתיווך בין המספנות למערכת הביטחון הישראלית.
בשנת 2025 עבר לתפקיד כתב פוליטי בישראל היום.
אשכנזי לימד מגמת רדיו בבתי ספר וחט"בים, דוקטורנט למשפטים באוניברסיטת רייכמן, מרצה למשפטים ב ומלמד תקשורת.
בינון כנרתי (שם מדעי: Nemacheilus leontinae) הוא דג מים מתוקים ממשפחת הבינוניים החי בכנרת ובנהרות הירדן וליטני.
פיו של הבינון הכנרתי מחודד ואורכו אינו עולה על סנטימטרים ספורים.
הדג חי בקרקעית בין אבנים ושורשים וניזון מאצות, תולעים ומחסרי חוליות קטנים.
עונת הרבייה של הבינון מתרחשת בסוף האביב בחודשים מרץ עד יוני.
בשנת 2020 הוכרז הבינון הכנרתי כדג מוגן בישראל.
בינצ'ו-טאן (ביפנית: 備長炭; בכתיב אותיות לטיניות: Binchō-tan הנקרא גם פחם לבן או Binchō-zumi), הוא סוג של פחם עץ המשמש באופן מסורתי במטבח היפני.
השימוש בו מתוארך לתקופת אדו, כאשר, בתקופת גנרקו, אומן בשם Bichū-ya Chōzaemon () החל לייצר אותו בטנאבה, וקאיאמה.
חומר הגלם הטיפוסי המשמש לייצור בינצ'ו-טאן ביפן הוא אלון, במיוחד ה-ウバメガシ(Quercus phillyreoides), שהוא כעת העץ הרשמי של מחוז וקאיאמה.
וקאיאמה ממשיכה להיות יצרנית גדולה של פחם עץ באיכות גבוהה, כאשר העיירה מינבה, בווקאיאמה, מייצרת יותר בינצ'ו-טאן מכל עיר אחרת ביפן.
בינצ'ו-טאן המיוצר בווקאיאמה מכונה Kishū binchō-tan (), קישו הוא השם הישן של וקאיאמה.
פחם לבן מיוצר על ידי פירוליזה של עץ בכבשן ב-240 מעלות צלזיוס בערך, במשך 120 שעות ולאחר מכן מעלים את הטמפרטורה לסביבות 1000 מעלות צלזיוס.
לאחר שהתפחמן, החומר נלקח החוצה ומכוסה בתערובת לחה של אדמה, חול ואפר.
בינצ'ו-טאן הוא סוג של פחם עץ קשה שצורתו דומה לצורה הטבעית של העץ ששימש לייצורו.
הוא גם קשה יותר מפחם עץ שחור ומצלצל בצליל מתכתי כאשר מכים בו.
בשל המבנה הפיזי שלו, בינצ'ו-טאן מקבל מראה לבנבן ואפילו דמוי-מתכת ומלבד שימושו לבישול, יש לו יתרונות נוספים כמו ספיגת ריחות.
לשם השוואה, אוגה-טאן (בריקט) הוא סוג של לבנת ביומסה (לבני ביומסה הן תחליף דלק ביולוגי העשוי מפסולת ירוקה מתכלה עם פליטות נמוכות יותר של גזי חממה ופחמן דו-חמצני מאשר מקורות דלק מסורתיים) העשויה מנסורת פחם עץ דחוס לצורות שונות עם קצוות זוויתיים, לרוב עם חור במרכז.
קיימת תפיסה שגויה נפוצה בקרב מסעדות ושפים שגורמת להם להתייחס לאוגה-טאן כבינצ'ו-טאן.
פעמוני הרוח וכלי הנגינה, הטנקין ("קסילופון פחמי עץ"), מיוצרים מבינצ'ו-טאן.
בינתחומיות היא גישה או שיטה המשלבת בין שתי דיסציפלינות אקדמיות או יותר במסגרת פעילות אחת, כגון מחקר, הוראה או פתרון בעיות.
גישה זו שואפת לשלב ידע, שיטות וכלים מתחומים שונים כדי להתמודד עם סוגיות מורכבות שאינן ניתנות להבנה או פתרון במסגרת תחום ידע יחיד.
גישה בינתחומית יכולה לשלב ידע מתחומים אקדמיים, מדעיים או אמנותיים שונים.
המונח "בינתחומי" משמש גם לתיאור יחידות ארגוניות או תחומי מחקר החוצים את הגבולות המסורתיים בין תחומי ידע או אסכולות חשיבה, במיוחד כאשר מתעוררים צרכים חדשים או מתפתחים מקצועות חדשים.
לדוגמה, צוותי הנדסה גדולים הם לרוב בינתחומיים, שכן פרויקטים כגון הקמת תחנת כוח או פיתוח טלפון נייד דורשים שילוב של מומחים מתחומים כמו הנדסת חשמל, הנדסת תוכנה, הנדסת מכונות וניהול פרויקטים.
לעיתים, נעשה שימוש במונח "בינתחומי" בעיקר בהקשרים אקדמיים, כמו תוכניות לימוד באוניברסיטאות שמשלבות קורסים ממספר תחומים, או מחקרים אקדמיים החוצים את תחום ההתמחות המסורתי של החוקרים.
למידה והוראה בין-תחומית היא מגוון דרכי הוראה ולמידה המחברות בין מרכיבים מובחנים של שתי דיסציפלינות או יותר ליצירת ידע, דרכי פעולה או ביטויים אמנותיים חדשים כאמצעי להתמרה והבנייה מחדש של ידע, פתרון בעיות אמיתיות ופיתוח חשיבה יצירתית וביקורתית וכן הטמעת ערכים.
בשנים האחרונות גוברת המודעות לחשיבות הלמידה הבין־תחומית הן במחקר והן בפרקטיקה החינוכית, להשגת מטרות חינוכיות אלה.
יש מספר רב של תחומי מחקר בינתחומי או רב- תחומי.
ביופיזיקה - עוסקת בחקר תופעות פיזיקליות ביצורים חיים ובהפעלת כלים מתחום הפיזיקה, המתמטיקה, הכימיה ומדעי המחשב לחקר מערכות ביולוגיות.
כולל לדוגמה אלקטרופיזיולוגיה, תרמודינמיקה של מערכות ביולוגיות.
גאוכימיה - ענף החוקר את תפוצתם של יסודות כימיים ותרכובות טבעיות בכדור הארץ, ומשתמש בכלים כימיים על מנת ללמוד על תהליכים גאולוגיים וכן לחקר גופים אחרים במערכת השמש.
ביוכימיה - מדע החוקר את התכונות הכימיות המאפיינות מולקולות המיוצרות בתאים חיים וייחודיות להם, ומאפשרות להם לבצע את תפקידם.
מהווה גשר בין מדעי הביולוגיה והכימיה.
חוקרת בין היתר את המבנה של מולקולות ביולוגיות, כגון חלבונים, שומנים, פחמימות ונוקלאוטידים.
התגובות במעגלים מטבוליים, התגובות הכימיות העומדות בבסיסם של תהליכים גנטיים בסיסיים, כדוגמת שכפול DNA, שעתוק ותרגום.
ביואינפורמטיקה (ביולוגיה חישובית) - שימוש בכלים מתחום מדעי המחשב, מתמטיקה, הסטטיסטיקה ותורת המידע לשם עיבוד מידע ביולוגי וחקר הביולוגיה.
כולל לדוגמה ניתוח רצפי DNA, ניתוח ובניית דגמים תלת־ממדיים של מולקולות ביולוגיות מורכבות, סימולציה ממחושבת של תהליכים ביולוגיים, רשתות ביולוגיות, בניית עצים פילוגנטיים המתארים אבולוציה של אורגניזמים, ועוד.
ביוארכאולוגיה - מתמקדת במחקר של שרידים ביולוגיים הקשורים לאתרים ארכאולוגיים.
כוללת תחומים כמו כולל אנתרופולוגיה פיזית (חקר שרידי אדם), ארכאוזואולוגיה (חקר שרידי בעלי חיים שאינם אנושיים), ארכאובוטניקה (Archaeobotany) (חקר שרידי צמחים, כולל זרעים ואבקנים), פלאוגנטיקה (חקר דנ"א עתיק), וטפונומיה (החוקרת את תהליכי המוות, הקבורה וההשתמרות של אורגניזמים).
ננוטכנולוגיה - המחקר והטכנולוגיות העוסקים במערכות שגודלן האופייני הוא בין ננומטרים בודדים לעשרות ננומטרים.
מחקרים משתייכים למגוון שטחי המדעים וההנדסה.
לדוגמה פיזיקה והנדסת חשמל בהתקנים מוליכים למחצה, ביולוגיה מולקולרית ולרפואה, כגון ריצוף מהיר של DNA ועד מחקרים הקשורים לכימיה, כגון הנדסה של חומרים חדשים בעלי תכונות רצויות כגון חוזק.
מדעי המוח - מדעים בין־תחומיים החוקרים את כל ההיבטים השונים של מערכת העצבים בבעלי חיים ובבני אדם.
מדעי הסביבה - תחום רב-תחומי במדעי כדור הארץ, שמטרתו להתמודד עם בעיות סביבתיות כמו התחממות גלובלית, זיהום, הכחדת בעלי חיים ועוד.
הוא כולל שימוש במגוון רחב של דיסציפלינות מדעיות, כגון ביולוגיה, גאולוגיה, כימיה, פיזיקה, אקולוגיה ואוקיינוגרפיה.
אנשי סגל בתוכניות סביבתיות משתפים פעולה בצוותים רב-תחומיים כדי לפתור בעיות סביבתיות מורכבות מקומיות או גלובליות מורכבות.
חוקרים בתחומים כמו משפט סביבתי, קיימות וצדק סביבתי, עשויים להיעזר במדעי הסביבה כדי להעמיק את הבנתם ומומחיותם.
הנדסת חומרים (מכונה גם מדע החומרים) היא תחום מחקר הנדסי רב תחומי העוסק בגילוי ובעיצוב חומרים חדשים, במיוחד מוצקים.
התחום מקשר בין אפיון המיקרו-מבנה של החומר לבין תכונותיהם התרמיות, החשמליות, המכניות והסביבתיות של חומרים שונים.
התחום משלב ידע מדעי בפיזיקה וכימיה עם עקרונות הנדסה.
מדעי התקשורת- תחום לימודי התקשורת שואב תאוריות, מודלים, מושגים ועוד מתחומים עצמאיים אחרים כמו סוציולוגיה, מדע המדינה וכלכלה, וכך תורם תרומה משמעותית לפיתוחם.
מדעי התחבורה: תחום מדעי העוסק בבעיות ואירועים בעולם התחבורה, תוך שיתוף פעולה עם תחומים מומחיים נוספים כמו מחשבים, משפטים, אקולוגיה, טכנולוגיה, פסיכולוגיה או חינוך, לשם הבנת תהליכי שינוי מקום של בני אדם, סחורות ומסרים.
פסיכולוגיה של הספורט - מתמקד בגורמים הפסיכולוגיים שמשפיעים על השתתפות והישגים בענפי ספורט שונים, וכן בהשפעות הפסיכולוגיות על האדם הנובעות מפעילות גופנית או פעילות ספורטיבית.
בישראל פועלים מספר מרכזי מחקר בינתחומיים, אשר משלבים דיסציפלינות שונות לצורך פיתוח גישות חדשות וחדשנות מדעית.
מרכזים אלו פועלים במסגרת אוניברסיטאות ומכוני מחקר, וחלקם עוסקים בתחומים כמו בינה מלאכותית, ננוטכנולוגיה, מדעי המוח, משפטים, מדעי החברה, מדעי הרוח, רפואה, ועוד.
אוניברסיטת תל אביב מקיימת לימודים ותוכניות מחקר בעשרות תחומים מרכזיים כגון אנרגיה מתחדשת, ננו-מדע, חקר המוח, לימודי הסביבה, ביואינפורמטיקה, אמנות, לימודי מגדר ותרבות, אבטחת סייבר ומדעי המידע (Big Data).
הדבר כולל בין היתר את.
בית הספר סגול למדעי המוח בו מלמדים מרצים משבע פקולטות שונות: מדעי החיים, מדעי החברה, רפואה, הנדסה, מדעים מדויקים, מדעי הרוח ואמנויות.
חקר המוח הבינתחומי, מתקיים באוניברסיטת תל אביב כבר שנים רבות, בין היתר במסגרת מרכז-העל לחקר המוח ע"ש אדמס.
המרכז הרב-תחומי לבינה מלאכותית ומדעי הנתונים – מרכז מחקר העוסק בשילוב תחומים כגון הנדסה, מדעי המחשב, משפטים, רפואה, אמנות, פסיכולוגיה וסוציולוגיה במסגרת הפקולטה להנדסה
המרכז לננו-מדע וננו-טכנולוגיה מקדם מחקרים בנושאי ננוטכנולוגיה ובו מסגרת בינתחומית לפעילותן של הפקולטות להנדסה, מדעים מדויקים, מדעי החיים ורפואה.
ספרא לביואינפורמטיקה, מחקר ביואינפורמטיקה בינתחומי המשלב שיטות מתחום מדעי המחשב, מדעי החיים ורפואה.
מרכז אדמונד ולילי ספרא למדעי המוח – מרכז המשלב מחקר ממדעי המחשב, פיזיקה, ביולוגיה ופסיכולוגיה לחקר המוח והקוגניציה.
מרכז אהרן ברק למחקר משפטי בינתחומי – מרכז לחקר משפטים תוך דיאלוג עם תחומים כגון פילוסופיה, כלכלה, מדע המדינה ועוד.
המרכז לחקר עוני והדרה חברתית – מרכז מחקר המשלב תחומי עבודה סוציאלית, סוציולוגיה, כלכלה ומדיניות ציבורית לחקר סוגיות של עוני ואי-שוויון חברתי.
אוניברסיטת רייכמן (המרכז הבינתחומי הרצליה)
אוניברסיטת רייכמן שמה דגש על השכלה בינתחומית, המשלבת ידע תאורטי עם הכשרה מעשית.
יש בה מכוני מחקר בינתחומייים כמו
מכון צבי מיתר לחדשנות טכנולוגית מתמקד בחקר הממשק שבין טכנולוגיה, מדע וחברה ובפרט, מתמקד בהשלכות המשפטיות, החברתיות, האתיות והכלכליות הנובעות מהחדשנות הטכנולוגית.
הביסטי בויז (Beastie Boys) היה הרכב היפ-הופ וראפ רוק אמריקאי שהוקם בניו יורק ב-1979. ההרכב כלל את אדם "אד רוק" הורוביץ (שירה, גיטרה), אדם "אם-סי-איי" יאוך (שירה, בס) ומייקל "מייק די" דיימונד (שירה, תופים).
הביסטי בויז קמה לאחר התפרקותה של להקת ההארדקור פאנק הניסיונית יאנג אבוריג'ינס, שקמה ב-1979 עם דיימונד על התופים, ג'רמי שאטן על הבס, ג'ון ברי על הגיטרה וקייט שלנבך שהצטרפה מאוחר יותר על כלי הקשה.
כאשר שאלטן עזב את ניו יורק ב-1981, יאוך החליף אותו על הבס והלהקה שהוקמה נקרא ביסטי בויז.
ברי עזב זמן קצר לאחר מכן והוחלף על ידי הורוביץ.
הביסטי בויז מכרו 20 מיליון אלבומים בארצות הברית והוציאו שבעה אלבומי פלטינה בין 1986 ל-2004. הם להקת הראפ שמכרה הכי הרבה אלבומים מאז שבילבורד החל לעקוב אחר מכירות ב-1991. ב-2012, הם הפכו להרכב הראפ השלישי שנכנס להיכל התהילה של הרוק אנד רול.
באותה השנה, יאוך מת מסרטן וההרכב התפרק.
הביסטי בויז היוו פריצת דרך במעורבותם של מוזיקאים לבנים בהיפ הופ ובמוזיקה שחורה בכלל.
השפעתם השתרעה גם מעבר למוזיקה שחורה ואל מוזיקת פופ ורוק.
מגזין המוזיקה הנחשב "רולינג סטון" דירג את ההרכב במקום ה-77 ברשימת "100 האמנים הגדולים בכל הזמנים".
מלבד המוזיקה המשפיעה והחדשנית של ההרכב, הם ידועים גם בזכות הקליפים ההומוריסטיים שלהם, שחלקם בוימו על ידי יאוך.
לחברי ההרכב יש שורשים יהודים.
דיימונד גדל בבית יהודי, הורוביץ הוא בן לאב יהודי ואם נוצרית קתולית, ויאוך נולד לאב נוצרי קתולי ולאם יהודייה, והפך מאוחר יותר לבודהיסט הפעיל במאבק למען שחרור טיבט.
לפני שהקים את הביסטי בויז, מייקל דיימונד היה בכמה להקות.
הרכב הביסטי בויז נוצר ב-1979 כיאנג אבוריג'ינס (Young Aborigines).
ב-1981, כשבסיסט היאנג אבוריג'ינס, ג'רמי שאטן, עזב את ניו יורק לתקופת הקיץ, שאר החברים, דיימונד, ג'ון ברי וקייט שלנבך התחילו להופיע עם אדם יאוך.
בריאיון ב-2007 עם צ'ארלי רוז, יאוך אמר שברי הציע את השם ביסטי בויז.
למרות שהלהקה אמרה ש-"Beastie" הם ראשי תיבות של "Boys Entering Anarchistic States Towards Inner Excellence" (בנים נכנסים למצבים אנרכיסטים בשביל מצוינות פנימית), בריאיון עם צ'ארלי רוז, גם יארוך וגם דיימונד אמרו שראשי התיבות הגיעו לאחר שהשם נבחר.
הלהקה חיממה את Bad Brains, דד קנדיז, מיספיטס ו"רייגן יות'.